กสิกรฯเสิร์ฟกองทุนK-ICTรับศก.ดิจิตอล
บลจ.กสิกรไทย เสิร์ฟกองทุน K-ICT ลงทุนตามดัชนีหุ้นกลุ่มธุรกิจไอซีที รับการเติบโตสู่เศรษฐกิจดิจิตอล
21 พ.ค. 2558

บลจ.กสิกรไทย เสิร์ฟกองทุน K-ICT ลงทุนตามดัชนีหุ้นกลุ่มธุรกิจไอซีที รับการเติบโตสู่เศรษฐกิจดิจิตอล 
น.ส.ธิดาศิริ ศรีสมิต ผู้ช่วยกรรมการผู้จัดการ  บริษัทหลักทรัพย์จัดการกองทุน (บลจ.) กสิกรไทย  เปิดเผยว่า ในระหว่างวันที่ 21-27 พ.ค.2558 บลจ.กสิกรไทย เปิดเสนอขายกองทุนเปิดเค ดัชนีหุ้นธุรกิจเทคโนโลยีและการสื่อสาร (K-ICT) มูลค่าโครงการ 2,000 ล้านบาท มีนโยบายลงทุนในหุ้นที่เป็นส่วนประกอบของดัชนีธุรกิจเทคโนโลยีสารสนเทศและ การสื่อสารโดยเฉลี่ยไม่น้อยกว่า 80% ของมูลค่าสินทรัพย์สุทธิ 
กองทุนมีกลยุทธ์การบริหารกองทุนในเชิงรับ (Passive Fund) โดยมุ่งเน้นสร้างผลตอบแทนให้ใกล้เคียงกับดัชนีธุรกิจเทคโนโลยีและการสื่อสาร ในตลาดหุ้นไทยมากที่สุด ซึ่งหุ้นในกลุ่มดังกล่าวประกอบด้วยหุ้นของบริษัทที่มีชื่อเสียง อาทิ ADVANC, TRUE, INTUCH, DTAC, THCOM, JAS, SAMART เป็นต้น       
สำหรับผลดำเนินงานย้อนหลังเฉลี่ย 5 ปี ของดัชนีหุ้นกลุ่ม ICT ให้ผลตอบแทน 27.52% ต่อปี ชนะดัชนีหุ้นตลาดหลักทรัพย์แห่งประเทศไทยซึ่งให้ผลตอบแทนที่ 14.87% ต่อปี ข้อมูล ณ วันที่ 30 เม.ย.2558 และคาดว่าหุ้นกลุ่มดังกล่าวมีแนวโน้มเติบโตเพิ่มขึ้น โดยจะได้รับประโยชน์มาจากการเปิดประมูลและพัฒนาระบบเครือข่าย 4G รวมถึงพฤติกรรมของผู้บริโภคที่มีความต้องการใช้งานอินเตอร์เนตเพิ่มสูงขึ้น ต่อเนื่อง โดยเฉพาะการใช้งานอินเตอร์เนตผ่านโทรศัพท์มือถือสมาร์ทโฟน            
"ผู้ลงทุนสามารถจับจังหวะทำกำไร ในระยะสั้นได้ตามการเคลื่อนไหวของดัชนีหุ้นกลุ่มธุรกิจเทคโนโลยีและการสื่อ สาร รวมถึงการสร้างผลตอบแทนในระยะยาวจากการขยายตัวของธุรกิจในกลุ่ม ICT"น.ส.ธิดาศิริ